शाह ने मांग की कि राहुल मध्यप्रदेश के आगामी विधानसभा चुनावों में जनता से कांग्रेस के लिये वोट मांगने से पहले घुसपैठियों की समस्या पर अपना रुख स्पष्ट करें. उन्होंने आगामी चुनावों में मध्यप्रदेश और देश में भाजपा को दोबारा विजयी बनाने की मतदाताओं से अपील की और कहा, “हम आपको भरोसा दिलाते हैं कि हम घुसपैठियों को चुन-चुन कर पूरे देश से बाहर निकालेंगे, क्योंकि हम वोट बैंक की राजनीति नहीं करते और हमारे लिये देश की सुरक्षा सर्वोपरि है.” पश्चिम बंगाल की तृणमूल कांग्रेस सरकार की मुखिया ममता बनर्जी पर घुसपैठियों के मामले में “गिरगिट की तरह रंग बदलने” का आरोप लगाते हुए भाजपा अध्यक्ष ने कहा, “पहले ममता घुसपैठियों के खिलाफ आवाज उठाती थीं. लेकिन अब चूंकि घुसपैठिये उनकी पार्टी को वोट देते हैं. इसलिये वह कह रही हैं कि घुसपैठियों को देश में ही रहने दिया जाये.”